भ्रामक विज्ञापनों से सावधान रहें उपभोक्ता
नगर संवाददाता | सवाई माधोपुर
रसदविभाग एवं राष्ट्रीय सेवा योजना के संयुक्त तत्वावधान में राष्ट्रीय उपभोक्ता दिवस कलेक्टर आनंदी की अध्यक्षता में गुरुवार को राजकीय कन्या महाविद्यालय में मनाया गया। कार्यक्रम की मुख्य अतिथि कलेक्टर आनंदी ने कहा कि उपभोक्ता बाजार में सामान खरीदते समय भ्रामक विज्ञापनों से सतर्क जागरूक रहें। विभिन्न मानक जो उपभोक्ताओं के हितों में हैं आईएसआई मार्क एगमार्क हॉलमार्क आदि की जानकारी रखें। बाजार में बढ़ती प्रतिस्पर्धा उपभोक्ता संरक्षण में दिए गए अधिकारों का उपयोग करें।
संगोष्ठि में कंज्यूमर लीगल हेल्प सोसायटी के अध्यक्ष हरिप्रसाद योगी ने उपभोक्ता संरक्षण एगमार्क आदि की जानकारी देते हुए बताया कि भ्रामक विज्ञापनों से आम उपभोक्ता को सावधान रहना चाहिए एवं जिला उपभोक्ता मंचों में उपभोक्ता अपनी शिकायत स्वयं कर सकते हैं। इनमें वकील की कोई आवश्यकता नहीं होती है। उपभोक्ता संरक्षण अधिनियम 1986 की जानकारी दी गई।
विशिष्ट अतिथि अतिरिक्त पुलिस अधीक्षक दशरथ सिंह ने आह्वान किया कि अगर एक जगह क्रेता है तो वो दूसरी जगह विक्रेता भी है। अत: अपने शोषण करने से एक जगह खुश हो सकते हैं, लेकिन अन्य जगह वो भी ठगे जाते हैं। अपने आप से अच्छी शुरूआत करें।
रसद विभाग प्रवर्तन अधिकारी रामचन्द्र शेखावत ने खाद्य सुरक्षा अधिनियम की जानकारी उपभोक्ताओं को दी। प्रवर्तन निरीक्षक सूरजबाई मीणा महिलाओं से सम्बन्धित उपभोक्ता अधिकारों की जानकारी देते हुए कहा कि बाजार में उनके द्वारा खरीदे जाने वाले विभिन्न उत्पादों पर सावधानी रखें। राधामोहन शर्मा ने भी अपने विचार व्यक्त किए।
संगोष्ठी में बाट माप निरीक्षक खाद्य अधिकारी सुनील कुमार विभिन्न सेवा प्रदाय गैस पेट्रोल डीलर सहित व्यापार मण्डल, आंगनबाड़ी कार्यकर्ताओं, आशा सहयोगी उपभोक्ता क्लबों के प्रभारी उपस्थित रहे। अध्यक्षता जिला शिक्षा अधिकारी जगदीश शर्मा अति. जिला शिक्षा अधिकारी ने की। कार्यक्रम का संचालन महाविद्यालय की कार्यक्रम प्रभारी आरती भदौरिया डॉ. विक्रम मगन ने किया।
hin_Deva npi_Deva hin_Deva hin_Deva hin_Deva hin_Deva hin_Deva